OpenLLM-France/wikimedia huggingface dataset:
# Saturday Night

Saturday Night és una comèdia dramàtica de Cecil B. DeMille estrenada el 1922 que va posar en escena Leatrice Joy, Conrad Nagel, Edith Roberts i Jack Mower.

## Argument

Els rics Iris Van Suydam (Leatrice Joy) i Richard Prentiss (Conrad Nagel) estan a punt d'anunciar que es casen. Però la sort, en la persona d'una dona de fer feines que neteja l'escala de servei, ha decidit una altra cosa: la bugadera (Edith Roberts) cau per l'escala principal i Richard l'acompanya a casa seva. Picada, Iris marxa a passejar amb cotxe amb el seu xofer (Jack Mower) que li salva la vida en un espectacular accident i s'enamoren. Iris es casa doncs amb el seu xofer i Richard amb la seva bugadera.
Les dues parelles estan mal casades i les dues dones pateixen en el seu nou medi: xiclet i bany setmanal, contra cigarreta i bany quotidià. Però la situació tindrà un desenllaç un dissabte per la tarda particularment ric en esdeveniments dramàtics.

## Repartiment

* Leatrice Joy - Iris Van Suydam
* Conrad Nagel - Richard Prentiss
* Edith Roberts - Shamrock O'Day, bugadera
* Jack Mower - Tom McGuire, xofer
* Julia Faye - Elsie Prentiss, germana de Richard
* Edythe Chapman - Mrs. Prentiss, mare de Richard
* Theodore Roberts - l'Oncle d'Iris
* Sylvia Ashton - Mrs. O'Day, mare de Shamrock
* John Davidson - Comte Demitry Scardoff
* James Neill - Tompkins, el majordom
* Winter Hall - el professor d'astronomia
* Lillian Leighton - Mrs. Ferguson

## Referències

* ↑ «Progressive Silent Film List: Saturday Night». Silent Era. [Consulta: 30 març 2011].
* ↑ «Saturday Night». The New York Times.
# El Campet

El Campet és una casa de Súria (Bages) protegida com a Bé Cultural d'Interès Local.

## Descripció

Habitatge situat a la cruïlla entre els carrers Pius Macià i Ignasi Abadal. Es tracta d'una construcció de planta baixa i tres plantes. La façana de les tres primeres plantes és de maçoneria de pedra amb les obertures ressaltades per brancals de maó vist. S'hi ha realitzat una remunta d'obra vista. Destaca la decoració de ceràmica vidriada en blanc i negre que s'emplaça a l'emmarcament d'algunes de les obertures.

## Història

El nom prové del topònim del lloc. Els anys 1905 i 1906 aquell indret era conegut com el “Campet de l'Ermenter”. La casa “Villa Carmen” la va construir, cap a 1920, Lluís Fàbrega i Planas.

## Referències

* 1 2 «El Campet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Sotero Lizarazu Sarriegi

Sotero Lizarazu Sarriegi (Beasain, 1919 - ?, 16 de gener de 2016) fou un ciclista de ciclocròs basc, professional entre els anys 1943 i 1948. El seu germà Miguel Lizarazu, també va ser ciclista professional.
Nascut al caseriu Latxe del barri d'Astigarreta de Beasain, va destacar la seva dedicació al ciclocròs, en el qual va aconseguir un Campionat d'Espanya de Ciclocròs i diversos pòdiums. Va morir a Sant Sebastià (Guipúscoa) el 16 de gener de 2016 a l'edat de 96 anys.

## Palmarès

* 1943
** 2n en el Campionat d'Espanya de Ciclocròs
* 1945
** 3r en el Campionat d'Espanya de Ciclocròs
* 1946
** 3r en el Campionat d'Espanya de Ciclocròs
* 1947
** Campió d'Espanya de ciclocròs
** Premi San Pelayo (Ciclocròs)

## Equips

* Reial Societat (1943-1948)

## Referències

* ↑ Sotero Lizarazu, adéu a un campió d'Espanya biciciclismo.com

## Enllaços externs

* Palmarès de Sotero Lizarazu (Urtekaria) Arxivat 2007-10-12 a Wayback Machine.
* Fitxa en sitiodeciclismo.net
# Copiula exspectata

Copiula exspectata és una espècie de granota de la família Microhylidae que viu a Indonèsia.

## Referències

* Günther, R. & Price, D. 2004. Copiula exspectata. Llista Vermella d'Espècies Amenaçades de la UICN 2006. Consulta: 27 d'abril del 2008.
# Barremià

| Període | Època | Estatge | Edat (Ma) |
| Paleogen | Paleocè | Danià | (més recent) |
| Cretaci | Superior | Maastrichtià | 72,1 ± 0,2 |
| Cretaci | Superior | Campanià | 83,6 ± 0,2 | 83,6 ± 0,2 |
| Cretaci | Superior | Santonià | 86,3 ± 0,5 | 86,3 ± 0,5 |
| Cretaci | Superior | Coniacià | 89,8 ± 0,3 | 89,8 ± 0,3 |
| Cretaci | Superior | Turonià | 93,9 | 93,9 |
| Cretaci | Superior | Cenomanià | 100,5 | 100,5 |
| Cretaci | Inferior | Albià | ~ 113,0 | ~ 113,0 |
| Cretaci | Inferior | Aptià | ~ 125,0 | ~ 125,0 |
| Cretaci | Inferior | Barremià | ~ 129,4 | ~ 129,4 |
| Cretaci | Inferior | Hauterivià | ~ 132,6 | ~ 132,6 |
| Cretaci | Inferior | Valanginià | ~ 139,8 | ~ 139,8 |
| Cretaci | Inferior | Berriasià | ~ 145,0 | ~ 145,0 |
| Juràssic | Superior | Titonià | (més antic) |
| Comissió Internacional d'Estratigrafia (2020) ||||
El període Barremià (de la ciutat de Barrême, a França) és el quart estatge faunístic del Cretaci inferior. Comprèn el període de fa 130 ± 1,5 milions d'anys i fa 125 ± 1 milions d'anys.

## Referències

* ↑ «Taula Cronostratigràfica Internacional v. 2020/03» (PDF). Comissió Internacional d'Estratigrafia. [Consulta: 17 març 2021].
# Sedgewickville

Sedgewickville és una població dels Estats Units a l'estat de Missouri. Segons el cens del 2008 tenia 192 habitants.

## Demografia

Segons el cens del 2000, Sedgewickville tenia 197 habitants, 69 habitatges, i 54 famílies. La densitat de població era de 120,7 habitants per km².
Dels 69 habitatges en un 44,9% hi vivien nens de menys de 18 anys, en un 66,7% hi vivien parelles casades, en un 7,2% dones solteres, i en un 21,7% no eren unitats familiars. En el 17,4% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,26.
Per edats la població es repartia de la següent manera: un 33,5% tenia menys de 18 anys, un 6,1% entre 18 i 24, un 34,5% entre 25 i 44, un 13,2% de 45 a 60 i un 12,7% 65 anys o més.
L'edat mediana era de 30 anys. Per cada 100 dones de 18 o més anys hi havia 104,7 homes.
La renda mediana per habitatge era de 35.156 $ i la renda mediana per família de 34.464 $. Els homes tenien una renda mediana de 26.250 $ mentre que les dones 14.375 $. La renda per capita de la població era d'11.962 $. Entorn del 8,5% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sedgewickville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sedgewickville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# El Campillo

«El Campillo» té aquests significats:
* El Campillo (Huelva), un municipi de la província de Huelva a la comunitat autònoma de Andalusia.
* El Campillo (Valladolid), un municipi de la província de Valladolid a la comunitat autònoma de Castella i Lleó.
* El Campillo de la Jara, un municipi de la província de Toledo a la comunitat autònoma de Castella-La Manxa.
# Sori

Sori (en ligur Söi) és un comune italià, situat a la regió de la Ligúria i a la ciutat metropolitana de Gènova. El 2011 tenia 4.404 habitants. L'economia es basa en el turisme i la producció l'olives.

## Geografia

Situat uns 17 km al sud-oest de Gènova, a la costa de la Riviera del Llevant, el comune compta amb una superfície de 13,07 km² i les frazioni de Cànepa, Capreno, Lago, Levà, San Bartolomeo, Sant'Apollinare, Sussisa i Teriasca. Limita amb les comunes d'Avegno, Bargagli, Bogliasco, Gènova, Lumarzo, Pieve Ligure, Recco i Uscio.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 5 d’agost 2015].
# Caftor

Caftor és una localitat mencionada a la Bíblia i en literatura relacionada que es refereix als descendents de Misraim, als qui anomena caftorites, i dels quals provenen els filisteus.
Concretament se'n parla al Gn 10:13-14, a 1 Cr 1:11-12 i a les Antiguitats judaiques de Flavi Josep. També se'n troben referències a les inscripcions antigues de l'antic Egipte, Mari (Mesopotàmia) i Ugarit. Les fonts tradicionals hebreus situen la localitat en una regió de Pelúsion i d'altres fonts la situen a Cilícia, Xipre o Creta. Totes les fonts relacionen el poble amb els invasors Filisteus.

## Referències

* ↑ «Caftor». Gran Enciclopèdia Catalana. Barcelona: Grup Enciclopèdia Catalana.
* ↑ Strange, J. Caphtor/Keftiu: A New Investigation (Leiden: Brill) 1980
# Rostaixi

Rostaixi (en rus: Росташи) és un poble de l'óblast de Saràtov, a Rússia, segons el cens del 2010 tenia 975 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Geoffrey Kondogbia

Geoffrey Kondogbia (Nemours, França, 15 de febrer de 1993) és un futbolista professional francès d'origen centreafricà. Juga a la demarcació de migcampista defensiu i el seu actual equip és l'Olympique de Marsella.

## Trajectòria esportiva

El seu traspàs al club sevillista juliol de 2012, procedent del RC Lens, va ascendir a 4 milions d'euros, que van anar a càrrec del grup d'inversió "Doyen Sport". Té una clàusula de rescissió de 20m € i els seus drets econòmics pertanyen de forma conjunta al grup d'inversió i al Sevilla FC.
El 21 d'agost de 2017 el València CF va fer oficial la incorporació de Kondogbia en qualitat de cedit. Després de jugar una temporada cedit, en maig de 2018 el València CF va exercir l'opció de compra per 25 milions.

### Internacional

Kondogbia ha format part de les seleccions sub-16, sub-17, sub-18, sub-19 i sub-20 de França. Com que els seus pares són originaris de la República Centreafricana, té també l'opció de representar aquest país en les categories en les quals no hagi jugat per França i estiguin dins de la seva edat. De fet, el seu germà Evans és internacional absolut amb el país africà.

## Palmarès
### Campionats estatals

| Títol | Equip | Any |
| Copa del Rei | València CF | 2019 |
| Lliga espanyola | Atlètic de Madrid | 2021 |

### Campionats internacionals

| Títol | Equip | Any |
| Copa del Món sub-20 | Selecció de França | 2013 |

## Referències

* ↑ «Geoffrey Kondogbia». ESPN FC. [Consulta: 12 març 2014].
* ↑ Kondogbia: Un 'pulpo' con mando en plaza en MundoDeportivo.com
* ↑ La puja entre titanes aventura una operación "excelente" por Kondogbia en Estadio Deportivo
* ↑ El diario galo L'Equipe cifraba el coste del fichaje de Kondogbia en unos 3m€ en Diario de Sevilla
* ↑ Kondogbia: Comunicado oficial del Valencia CF. Superdeporte (castellà)

## Enllaços externs

* Fitxa oficial de Geoffrey Kondogbia Arxivat 2013-08-02 a Wayback Machine. al Sevilla Fútbol Club
* Fitxa oficial de Geoffrey Kondogbia a la FFF
# Copiula obsti

Copiula obsti és una espècie de granota de la família Microhylidae que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Günther, R. & Price, D. 2004. Copiula obsti. Llista Vermella d'Espècies Amenaçades de la UICN 2006. Consulta: 27 d'abril del 2008.
# Barrenillo

«Barrenillo» té aquests significats:
Aquesta paraula castellana de vegades és utilitzada per a indicar:
* Corc de l'ametller Scolytus amygdali
* Corc de l'olivera Phloeotribus scarabaeoides
# Setge de Carcassona

«Setge de Carcassona» té aquests significats:
* setge de Carcassona (508)
* Setge de Carcassona (725)
* Setge de Carcassona (1209)
* Setge de Carcassona (1240)
# Camplà

Camplà és una masia de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Masia aïllada i orientada a migdia, situada a uns 8 km del nucli de Sant Hilari.
De planta baixa, pis i golfes, i teulada a dues vessants en teula àrab.
A la planta baixa hi ha tres portes, la principal és en arc de mig punt i adovellada, les altres dues (una a cada costat de la porta principal), són en arc pla. La porta de l'esquerra té llinda de fusta i la de la dreta té una petita obertura a sobre.
Al pis hi ha tres finestres amb llinda, brancals i ampit motllurat de pedra. Dues finestres superiors amb maons col·locats en sardinell, donen llum a les golfes.
Annex a la masia hi ha la pallissa.
En una llinda hi ha la data de 1432, que podria parlar de l'època de la construcció de l'edifici.
La façana està realitzada en maçoneria.

## Història

Trobem notícies del mas en un fogatge de l'any 1553 on es fas referència a "Miquel Serres" anomenat també Camplà. Encara que l'edifici seria del segle anterior segons la inscripció de la data 1432 que apareix en una llinda. Una altra inscripció indica una reforma el 1761.

## Referències

* 1 2 3 4 5 6 7 8 «Camplà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Soria Moria slott

Soria Moria slott —en català, castell de Soria Moria— és un conte de fades noruec recollit de la tradició oral per Peter Christen Asbjørnsen i Jørgen Moe dins la seva obra sobre llegendes folklòriques Norske Folkeeventyr i, després, Andrew Lang el va incloure també en la seva col·lecció de contes The Red Fairy Book. També és el nom d'una sèrie de dotze il·lustracions pels contes de Asbjørnsen i Moe per l'edició del 1911, pintats per Theodor Kittelsen.
El conte relata les peripècies d'un jove rodamons, Askeladden, on apareixen elements populars com els viatges en vaixell, terres desconegudes fantàstiques, princeses i trols.

## Referències

* ↑ «Soria Moria slott». Store norske leksikon. [Consulta: 30 agost 2015].
* ↑ «Soria Moria Castle». Delakort Publisher Ltd.. [Consulta: 30 agost 2015].
* ↑ «April 27th - Theodor Severin Kittelsen 150th Anniversary». Posten Norge AS. Arxivat de l'original el 24 de setembre 2015. [Consulta: 30 agost 2015].
* ↑ «Lauvlia - Theodor Kittelsen's». Norsk Kulturarv. Arxivat de l'original el 7 de gener 2014. [Consulta: 30 agost 2015].
* ↑ «Soria Moria Castle». Norwegian Folktales. T. Kinnes, MPhil. [Consulta: 30 agost 2015].
# Cafè-Cinema Degà

El Cafè-Cinema Degà és una obra de Salàs de Pallars (Pallars Jussà) protegida com a Bé Cultural d'Interès Local.

## Descripció

Aquest edifici reprodueix la tipologia dels cafès cantants que des de començament de segle XX es construïen arreu de l'Europa occidental. A Barcelona es trobaven al Paral·lel. Es tracta d'una àmplia sala, amb un escenari i unes llotges. A la dreta de l'escenari hi ha un camerino i a l'esquerra una escala per accedir a l'habitatge de la planta baixa. Les vint llotges que hi ha se sustenten per mitjà de cinc columnes gruixudes que alhora suporten la coberta. Aquestes estan decorades amb els escuts de les quatre províncies catalanes. A sota la galeria esquerra hi ha la barra del bar. La façana presenta quatre finestres a la planta alta i cinc portes a la baixa, tres donen accés a la sala i les altres a l'habitatge. Els materials constructius emprats en aquesta obra són la pedra, el maó i el ciment. El paviment i les llotges són de fusta.

## Història

El Cafè-Cinema Degà fou construït per Francesc Grau Alegret el 1920 amb diners provinents de les indemnitzacions de l'antiga "Canadiense". Ramon Peiró de Casa "Raiet" en fou el constructor.
Des d'un principi va ser la seu de la "Societat Recreativa Catalunya" fundada l'agost de 1920, aquesta tenia per objectiu organitzar activitats recreatives i balls de saló.
El 25 d'abril de 1931 va prendre el nom de la "Unió Recreativa Republicana". Durant la Segona República es va convertir en el Centre Republicà vinculat al partit radical d'Alejandro Lerroux. L'any 1934 hi va tenir lloc un míting polític amb el president Lluís Companys i el conseller Ventura Gassol. L'activitat principal eren les sessions de ball i les projeccions de pel·lícules. Durant l'època franquista hi va haver problemes de censura i juntament amb el deteriorament del local va fer que es produís el tancament el març de 1964. D'aleshores ençà ha restat gairebé igual.

## Referències

* 1 2 3 4 «Cafè-Cinema Degà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Riu Suru

El Suru (en hindi: सुरु ; en urdú: سرو دریا) és un riu que discorre pel districte de Kargil, al Ladakh, Índia; i el districte de Skardu, al Baltistan, Pakistan. Fa 185 km i és un afluent de l'Indus.
Neix a la glacera Panzella, a l'oest del Pensi La. Inicialment flueix cap al nord, per després girar cap a l'oest. Un cop superat el massís de Nun Kun torna a girar cap al nord. Travessa la ciutat de Kargil i poc després rep el Dras per l'esquerra. 20 km després desemboca a l'Indus.

## Referències

* ↑ S. S. Negi. Cold Deserts of India. Indus Publishing, 2002, 2002, p. -13. ISBN 9788173871276 [Consulta: 28 agost 2012].
* ↑ Omacanda Hāṇḍā. Buddhist Western Himalaya: A politico-religious history. Indus Publishing, 2001, 2001, p. -67. ISBN 9788173871245 [Consulta: 27 agost 2012].
* ↑ «Rivers of Ladakh». ladakh.com. Arxivat de l'original el 2012-09-02.
# Cresta ilíaca

La cresta ilíaca és el nom de la vora superior de l'ala de l'ílium que s'estén fins al marge de la pelvis major. La cresta ilíaca és palpable tant en un mascle com en una femella en tota la seva extensió, de forma general convexa i lleument corbada o sinuosa amb concavitat interna en el front i cap enfora per darrere. Deixa en el seu interior una cavitat que sovint es denomina fossa ilíaca.

## Anatomia

La cresta ilíaca és més estreta cap al centre que en els extrems i acaba en l'espina ilíaca antero-superior i posterior. La superfície de la cresta ilíaca és àmplia i es pot dividir en un llavi lateral o extern i un llavi medial o intern i entre aquesta, una línia intermèdia.
A uns 5 cm darrere de l'espina ilíaca antero-superior es troba una prominència sobre el llavi extern, coneguda com el tubercle ilíac (tuberculum iliacum). Cap al llavi extern s'insereixen els músculs tensor de la fascia lata, obliqu major de l'abdomen i el múscul dorsal ample. La fascia lata, que és l'aponeurosi profunda de la cuixa, corre l'extensió de la cresta ilíaca fins a arribar al múscul obliqu menor de l'abdomen.
Sobre el llavi intern de la cresta ilíaca s'insereixen els músculs transvers de l'abdomen, quadrat lumbar, sacroespinal i el psoasilíac.

## Importància clínica

La cresta ilíaca té una important quantitat de medul·la òssia, fins i tot en l'adult, de manera que és un punt freqüent d'extracció de mostres de cèl·lules mares per als trasplantament de medul·la òssia. El punt més alt de la cresta ilíaca és el lloc on es correspon el cos de la quarta vèrtebra lumbar (L4), just per sobre o per sota del qual es realitza la punció lumbar. La cresta ilíaca és la major font de l'empelt ossi utilitzada en cirurgia maxil·lofacial, tant ´d'os esponjós com d'os cortico-esponjós.

## Galeria

* Músculs que connecten l'extermitat superior a la columna vertebral. La cresta ilíaca està remarcada de rmell viu.
* Plans de l'os del maluc amb la cresta ilíaca en blau i a dalt.
* Inserció del múscul transvers de l'abdomen sobre la cresta ilíaca.
* Orientació d'algunes vèrtebres amb la cresta ilíaca, deliniada a la dreta.

## Referències

* 1 2 Derek Field. Anatomía: Palpación y localización superficial] (en castellà). Publicat per Editorial Paidotribo, 2004; pàg 80-81. ISBN 84-8019-735-8.
* 1 2 Instituto Químico Biológico. Músculos del muslo I : músculos superficiales. (en castellà). Apunts d'Anatomía, amb imatges.
* ↑ PERROTTA, F, FRETES, G, NAVARRO, A et al. Fibroma desmoplásico mandibular. Mem. Inst. Investig. Cienc. Salud. [online]. jun. 2006, vol.4, no.1 [citado 24 noviembre de 2008], p.43-45. Disponible en la World Wide Web: «Enllaç».. ISSN 1812-9528.
Viccionari
# Autoindefinits

Autoindefinits és un programa d'esquetxos que es va emetre en Canal Nou, TV3 i IB3, al llarg de nou temporades des del 4 d'abril de 2005 fins al 13 de març de 2008. Els episodis, d'una mitja hora de durada, comptaven amb una mitjana de 25 esquetxos cadascun, que van fer un total aproximat de 4.500 esquetxos creats en quatre anys. Va arribar a assolir el 30 % de quota de pantalla.
Va ser creat per la companyia de teatre Albena Teatre juntament amb la producció de Conta Conta Productions, sota la direcció de Carles Alberola, César Martí, Ramon Moreno. En el programa es tracta amb molt d'humor la rutina de cada dia als carrers de València, com ara agafar un taxi a l'aeroport, o agafar el metro; molts gags s'han fet en una reproducció exacta d'un vagó de metro de la FGV, i Ferrocarrils de la Generalitat Valenciana, un dels col·laboradors del programa.
El programa va ser emès per Canal 9 i Canal Nou Dos (País Valencià), per TV3 (Catalunya) i per IB3 (Illes Balears). Però aquest èxit no es va quedar en els territoris de parla catalana, sinó que fins i tot va passat fronteres i es va poder visionar en Alemanya, Àustria i Rússia, entre altres països de l'Europa de l'Est, fet que va suposar la primera venda fora d'Espanya i Andorra.
El repartiment estava format per set actors de la companyia Albena Teatre (Noelia Pérez, Alfred Picó, Sergi Caballero, Rebeca Valls, Cristina García, Albert Forner i Carles Alberola), a més de Toni Agustí, Héctor Fuster, Vanessa Cano, Carles Sanjaime, Núria García, Xavo Giménez, Pepa Sarrió, Juli Cantó, Pepa Miralles, Jaume Pujol i Juli Disla.

## Referències

* ↑ Autoindefinits, per Paco Picó, al Diccionario del Autiovisual Valenciano (castellà)
* 1 2 «La revelación de la temporada en Canal 9 se llama "Autoindefinits"» (en castellà). verTele!, 14-06-2005. [Consulta: 9 gener 2023].
* 1 2 3 4 Navarro, Sergio. «9 series valencianas que hicieron que la ficción de Canal 9 fuese diferente» (en castellà). FormulaTV, 15-03-2017. [Consulta: 9 gener 2023].
* ↑ TV3 estrena aquesta nit «Autoindefinits», un programa d'esquetxos d'humor del Canal 9
* ↑ La autonòmica balear IB3 compra 'Autoindefinits' (En castellà)
* ↑ 20080213,6804,1.html 'Autoindefinits' es veurà a Rússia i al centre europeu Arxivat 2013-06-14 a Wayback Machine. (castellà)
* ↑ «Autoindefinits - Albena Produccions». Albena Produccions. [Consulta: 9 gener 2023].

## Vegeu també

* Socarrats (sèrie de televisió)